**ΓΙΑ ΝΕΟΔΙΟΡΙΣΤΟΥΣ ΕΚΠΑΙΔΕΥΤΙΚΟΥΣ**

**ΔΙΚΑΙΟΛΟΓΗΤΙΚΑ ΓΙΑ ΑΝΑΓΝΩΡΙΣΗ ΧΡΟΝΟΥ ΠΡΟΥΠΗΡΕΣΙΑΣ:**

(όλα τα δικαιολογητικά κατατίθενται σε ευκρινή φωτοαντίγραφα)

Ο/Η εκπαιδευτικός συμπληρώνει τη σχετική αίτηση για αναγνώριση προϋπηρεσίας αναγράφοντας όλες τις υπηρετήσεις κατά χρονολογική σειρά. **Η αίτηση πρέπει οπωσδήποτε να συνοδεύεται από τα παρακάτω δικαιολογητικά κατά χρονολογική σειρά :**

***1α.***Βεβαιώσεις Προϋπηρεσίας σε **σχολικές μονάδες Δευτεροβάθμιας ή Πρωτοβάθμιας Εκπαίδευσης και ΚΕΔΔΥ/ΚΕΣΥ/ΚΕΔΑΣΥ**

***1 β*.** Βεβαιώσεις Προϋπηρεσίας σε **Σ.Δ.Ε . (Σχολεία Δεύτερης Ευκαιρίας) Δημόσια ΙΕΚ και ΙΕΚ /ΚΕΚ του ΟΑΕΔ , Σχολές μαθητείας ΟΑΕΔ (ΕΠΑΣ/ΤΕΕ ΟΑΕΔ) καθώς και σε Α.Ε.Ι., Τ.Ε.Ι. , Ακαδημίες, Ανώτερες Σχολές κτλ.** οι οποίες πρέπει οπωσδήποτε να συνοδεύονται από συμβάσεις εργασίας ή αποφάσεις πρόσληψης –απόλυσης, από τις οποίες να προκύπτει η ιδιότητα με την οποία υπηρέτησαν, η σχέση εργασίας, το υποχρεωτικό πλήρες ωράριο, το ωράριο εργασίας (πλήρες ή μειωμένο), η διάρκεια/διάστημα απασχόλησης και σε υπηρεσίες με μειωμένο ωράριο να αναγράφεται το υποχρεωτικό εβδομαδιαίο ωάριο εργασίας.

***2.*** Βεβαιώσεις προϋπηρεσίας που έχουν παρασχεθεί **εκτός εκπαίδευσης στο Δημόσιο Τομέα,** τα **Ν.Π.Δ.Δ. (Νομικά Πρόσωπα Δημοσίου Δικαίου)** και **Ν.Π.Ι.Δ. (Νομικά Πρόσωπα Ιδιωτικού Δικαίου)** καθώς και **Επιχειρήσεις** που χρηματοδοτούνται από το Δημόσιο κατά 50% και υπάγονται στο πεδίο εφαρμογής της παραγράφου 1,του άρθρου 7,του Ν.4354/2015 κατά την 01-01-2016. Στις Βεβαιώσεις του Φορέα απασχόλησης πρέπει να προκύπτουν με απόλυτη σαφήνεια τα παραπάνω, καθώς και να συνοδεύονται από συμβάσεις εργασίας κ.τ.λ. (όπως αναφέρεται στην παρ.1β)

***3.***Αντίγραφα καρτελών Ενσήμων (για προϋπηρεσίες έως και το 2001) καθώς και αναλυτικό λογαριασμό Ενσήμων ( έως και σήμερα) ο οποίος εκδίδεται από τη διαδικτυακή πύλη του e-ΕΦΚΑ (<http://apps.ika.gr/eAccesss/login.xhtml>), μπαίνοντας στο πεδίο *«Ατομικός Λογαριασμός Ασφάλισης»,* με χρήση των κωδικών taxisnet του ασφαλισμένου (περιλαμβάνει χρόνο ασφάλισης μισθωτού του π. ΙΚΑ-ΕΤΑΜ από το 2002 και μετά).

**ΕΠΙΣΗΜΑΝΣΗ :**

Τα παραπάνω απαιτούμενα δικαιολογητικά, κατατίθενται ταυτόχρονα με την υποβολή της αίτησης αναγνώρισης προϋπηρεσίας. Η αναγνώριση του χρόνου όσο και τα οικονομικά αποτελέσματα θα ισχύσουν από την ημερομηνία υποβολής αίτησης του/της εκπαιδευτικού και κατάθεσης των απαραίτητων δικαιολογητικών.